Cash
గతి నికరలాభం రూ.7.7కోట్లు
హైదరాబాద్‌, మే 9: రవాణా సేవల్లో అగ్రగామిగా ఉన్న గతిలిమిటెడ్‌ సంస్థ నికరలాభాలు 7.7కోట్ల రూపా యలుగా ప్రకటించింది. అంతకుముందు ఏడాది ఇదేకాలంలో 5.99 కోట్లుగా వెల్లడించింది. వేగవం తమైన పంపిణీ, సరఫరా పరిష్కారాల కంపెనీగా ఉనన 126.07 కోట్ల రూపాయలు రాబడులు సాధిం చింది అంతకుముందు 131.38 కోట్లుగా ఉంది. కంపెనీ ఆర్థిక సంవత్సరాంతానికి నికరలాభం 29.77 కోట్లుగాను, ఆదాయం 526.33 కోట్లుగాను ప్రకటిం చింది. అంతకుముందు సంవత్సరంలో నికరలాభం 19.83 కోట్లు, రాబడులు 498 కోట్లుగా ఉన్నాయి. కంపెనీ బోర్డు డైరెక్టర్లు 40శాతం డివిడెండ్‌ను ప్రక టించారు. షేరు ముఖవిలువ రెండురూపాయలుగా ఉంది. నాలుగోత్రైమాసికంలో గతి మొత్తం రాబడులు 418.4 కోట్లుగా ఉంది. గతఏడాదితో పోలిస్తే 3.4 శాతం తగ్గింది. అలాగే మొత్తం నికరలాభం కూడా 40శాతం దిగజారి 9.3కోట్లకు చేరింది. పూర్తి సంవ త్సరానికి రాబడులు 704.1కోట్లుగా ఉంది నికర లాభం 19.9శాతం దిగజారి 29.5 కోట్లుగా ఉన్నట్లు కంపెనీ ప్రకటించింది. గతికింటెట్సు ఎక్స్‌ప్రెస్‌ సంస్థ 1111.7 కోట్లు రాబడులు సాధించింది. 2.6శాతం దిగజారింది. కంపెనీ వ్యవస్థాపకులు సిఇఒ మహేంద్ర అగర్వాల్‌ మాట్లాడుతూ పండుగల తర్వాత ఇ-కామర్స్‌రంగంలో కొంత మందగమనం ఉందని బిటుబి, బిటుసి విభాగాల్లో కొంత ప్రభావం ఉందని అన్నారు. ఈ ఆర్థిక సంవత్సరంలో జిఎస్‌టి అమలు కారణంగా కొంత ప్రభావం ఉంటుందని, గతి ఫుల్‌ఫిల్‌మెంట్‌ సర్వీసెస్‌ ద్వారా మరింతగా రాబడులు పెంచుకోగలమని అన్నారు.
====